Communauté des transports
De Verkéiersverbond, offiziell Communauté des transports (gekierzt CdT) war en ëffentlecht Etablissement zu Lëtzebuerg, dat 2004 als Régie générale des transports publics gegrënnt gouf an 2021 ofgeschaaft gouf.

Zweck 
De Verkéiersverbond war ë. a. zoustänneg fir d'Entwécklung vum ëffentlechen Transport an anere spuersamen Transportmëttelen, fir eng besser Koordinatioun vun de verschiddene Bedreiwer am Beräich vum ëffentlechen Transport an am Allgemenge fir d'Kommunikatioun an d'Promotioun vum ëffentleche Verkéier. En huet ë. a. eng Telefonszentral fir Informatioun iwwer den ëffentlechen Transport grad ewéi d'Mobilitéitszentral bedriwwen an déi néideg Medie fir elektronesch Fuerplanginformatiounen zur Verfügung gestallt.

Geschicht 
Mam Gesetz vum 29. Juni 2004 gouf d'Régie générale des transports publics gegrënnt, déi 2006 vun der Communauté des transports ofgeléist gouf. 2021 gouf d'Communautéit dunn hirersäits opgeléist an hir Funktioune goufe vun der Administration des transports publics iwwerholl. 

Ëffentlechen Transport zu Lëtzebuerg
Ëffentlech Etablissementer zu Lëtzebuerg